പ്രസവത്തെ തുടര്ന്ന് രക്ത സ്രാവമുണ്ടായ അപൂര്വ ബ്ലഡ് ഗ്രൂപ്പ് ഉടമയായ അമ്മയുടെ ജീവന് രക്ഷിച്ച് പിലിക്കോട് സ്വദേശി എം.വി. ജോഷി ചെറുവത്തൂര്: പ്രസവത്തില് അമിത രക്ത സ്രാവമുണ്ടായതിനെ തുടര്ന്ന് ജീവന് അപകടത്തിലായ പെരിയ ബസാറിലെ മഹേഷിന്റെ ഭാര്യ ശ്രീവിദ്യ 24 ക്ക് പുതു ജീവനേകി പിലിക്കോട് കാലിക്കടവിലെ എം.വി. ജോഷി. അപൂര്വ രക്ത ഗ്രൂപ്പായ ബോംബെ ഗ്രൂപ്പായതിനാല് ദാതാവിനെ കണ്ടെത്താന് എളുപ്പമായിരുന്നില്ല. ദൗത്യം ബ്ലഡ് ഡോണേഴ്സ് കേരള ഏറ്റെടുത്തു. ഊര്ജിത അന്വേഷണങ്ങള്ക്ക് ഒടുവില് ബി.ഡി.കെ. പ്രവര്ത്തകന് വിനോദ് എരവിലിന്റെ ഓര്മയിലാണ് ജോഷിത്തിന്റെ മുഖം തെളിഞ്ഞത്. ഫോണില് ആവശ്യപ്പെട്ട ഉടനെ ജോഷിത്ത് രക്തം നല്കാന് തയ്യാറായി. ആശുപത്രിയിലെത്തി. കാസര്കോട് ജനറല് ആസ്പത്രിയില് വെള്ളിയാഴ്ച രാവിലെയാണ് ശ്രീവിദ്യ പെണ്കുഞ്ഞിന് ജന്മംനല്കിയത്. The post പ്രസവത്തെ തുടര്ന്ന് രക്ത സ്രാവമുണ്ടായ അപൂര്വ ബ്ലഡ് ഗ്രൂപ്പ് ഉടമയായ അമ്മയുടെ ജീവന് രക്ഷിച്ച് പിലിക്കോട് സ്വദേശി എം.വി. ജോഷി first appeared on MalayalamExpressOnline.